**Предварителна оценка на въздействието на проект на нов Правилник за устройството и дейността на ОП „Организация и контрол на транспорта“**

|  |  |
| --- | --- |
| Елементи на оценката | Аргументация |
| Основания за иницииране на промени | Чрез приемането на нов Правилник за устройството и дейността на ОП „Организация и контрол на транспорта“ се цели отразяването на промени, изразяващи се в допълване на премета на дейност с нова точка, поради предоставяне за управление от предприятието на материални активи, свързани с полагане на пътна маркировка, както и коректно отразяване на наличните дълготрайни материални активи в Приложение № 2 - Опис на предоставеното за управление имущество, в съответствие със записаните в счетоводните регистри. С оглед на предоставените активи се налага още промяна в организационната структура на предприятието, посочена в Приложение № 1 към Правилника, предвид прехвърлянето на 4 работни места от отдел „ОКОТ“ към отдел „БД“, без това да променя натуралните показатели. Освен гореизброените промени е належащо текстовете на Правилника за устройството и дейността на ОП ОКТ да бъдат приведени в съответствие с текстовете на Наредбата за създаване, управление и контрол върху дейността на общинските предприятия на община Пловдив по гл. VI от ЗОС и на относимото законодателство. |
| Заинтересовани групи | Заинтересованите страни и засегнатите групи от приемането на инициираните промени в Правилника за устройството и дейността на ОП „Организация и контрол на транспорта“ са общинските предприятия на община Пловдив и в частност - ОП „Организация и контрол на транспорта“.  Използваните методи за определянето им са обществени консултации и сравнителен анализ. |
| Анализ на разходи и ползи | За приемането на новия Правилник за устройството и дейността на ОП „Организация и контрол на транспорта“, в частта на промяна в предмета на дейност и в описа на предоставеното за управление имущество не е необходимо разходването на бюджетни средства. |
| Административна тежест и структурни промени | Предвид гореизложеното е необходима промяна в организационната структура на предприятието, без да се променят натуралните показатели. Промяната се състои в корекция на Приложение № 1, като се прехвърлят 4 работни места от отдел „ОКОТ“ към отдел „БД“. |
| Въздействие върху нормативната уредба | Посредством приемането на новия Правилник за устройството и дейността на ОП „Организация и контрол на транспорта“ ще се отмени Правилника за устройството и дейността на ОП „Организация и контрол на транспорта“, приет с Решение № 210 от 10.07.2008 г, последно изменен с Решение 143, взето с Протокол № 9 от 16.05.2019 г. |